Paterna posa en marxa el projecte “Emociona't llegint” dins de la programació del Centre de Conductes Addictives
27/09/2019

# Paterna posa en marxa el projecte “Emociona't llegint” dins de la programació del Centre de Conductes Addictives

[![Paterna posa en marxa el projecte “Emociona't llegint” dins de la programació del Centre de Conductes Addictives](/images/noticias/2019/09/emocionate-leyendo-gr.jpg)](/images/noticias/2019/09/emocionate-leyendo-gr.jpg)

27.09.2019

L'Ajuntament de Paterna ha posat en marxa, a través del Centre de Dia d'Addiccions, el projecte “Emociona't llegint”, com a activitat dirigida a potenciar l'estil de vida social i d'oci alternatiu saludable, i ser un punt clau en els programes que aborden les conductes addictives, generant nous hàbits i rutines allunyades del món addictiu.  
  
Aquesta iniciativa permetrà a les persones del municipi amb alguna problemàtica addictiva participar de visites quinzenals a la biblioteca per a treballar diverses emocions a través de la lectura.  
  
Segons ha comentat el Regidor de Biblioteques i Museus, Lucas Jodar, “el personal de la biblioteca proporcionarà lectures dels diferents gèneres associats a l'emoció que treballen. Després de la lectura es farà una posada en comú a manera debat, reflexió i/o dinàmica grupal”.  
  
D'aquesta manera, es pretén impulsar la lectura com a alternativa d'oci, fomentar el gust per aquesta activitat, i, alhora, donar a conéixer la xarxa municipal de biblioteques, entre altres objectius.  
  
A partir del treball realitzat entorn de les conductes addictives sorgeix aquest projecte, “Emociona't llegint”, que gestiona la Fundació ADSIS amb l'Ajuntament de Paterna.  
  
El Centre de Dia d'Addiccions amb titularitat municipal està dirigit a totes les persones del municipi que presenten una problemàtica a nivell addictiu, i en el seu programa terapèutic s'atén les persones del municipi que el requerisquen, orientant-les a la reinserció social i laboral.